section_heading: Scenarij
paragraph_text: U vatikanskom samostanu George kriomice uđe u tvornicu hostija i u uredu pronađe dokumentaciju o Anni Mariji. Nakon što ga kardinal Gianelli otkrije i izvede van, otac Gregor obavijesti ga da je Anna Maria nekoć radila na tom mjestu, ali da je poslije ukrala rukopis; Gregor mu preda svoju posjetnicu. Kad George Marku pokaže tu posjetnicu, Mark mu pristane pomoći i da mu omot za Annu Mariju. Od Marka sazna i za klub Black Cat. U omotu se nalazi DVD koji sadrži intervju s čovjekom po imenu Maynard; Maynard je otkrio kako proizvesti "jednoatomsko zlato". Nico odleti u Phoenix kako bi saznala o čemu je riječ. George uspije ući u klub Black Cat i u njemu sretne Duanea (kojeg je upoznao još u Siriji u igri Broken Sword: The Shadow of the Templars). Duane mu otkrije da je Spallaci vlasnik tog kluba. Georgea potom uhvate jer je ukrao ručnik i zavežu ga za stolac. Spallaci ga ispituje o Anni Mariji i pritom čuje Nicin snimljen glas nakon kojeg uslijede zvukovi pucnjave, zbog čega George pomisli da je Nico mrtva. Kad uspije pobjeći iz kluba, pođe se napiti kako bi zaboravio da je izgubio Nico. Idućeg dana, još uvijek pijan, stigne u stan Anne Marije; kad u nj uđe Nico, George padne u nesvijest.